बंजार के पुराने बस स्टैंड पर नामांकन भरने के बाद उपस्थित जनसमूह को संबोधित करते हुए प्रदेश भाजपाध्यक्ष खीमी राम ने कहा कि प्रदेश पंचायती राज चुनावों में जनता भाजपा सरकार के तीन वर्ष तक के कार्यकाल में हुए अभूतपूर्व विकास के मद्देनजर पार्टी समर्थित उम्मीदवारों को भारी बहुमतों से जिताएंगे, क्योंकि प्रदेश सरकार ने अपने अभी तक के कार्यकाल में किसानों, बागबानों, मजदूरों, बेरोजगारों और सरकारी कर्मचारियों के हित में सराहनीय कार्य कर प्रदेश में एक समान  विकास को तरजीह दी है।